หุ้นสหรัฐดิ่งอย่างรุนแรงหลังกังวลเรื่องเศรษฐกิจ
ภาคแรงงานอ่อนแอฉุดตลาดหุ้นสหรัฐฯปิดลบอย่างแรงขณะที่ราคาน้ำมันทรุดเกือบ1 ดอลลาร์&nbsp;
20 ส.ค. 2553

ภาคแรงงานอ่อนแอฉุดตลาดหุ้นสหรัฐฯปิดลบอย่างแรงขณะที่ราคาน้ำมันทรุดเกือบ1 ดอลลาร์ 
ตัวเลขภาคแรงงานอเมริกาฉุดให้วอลล์สตรีทวานนี้(19ส.ค.) ดิ่งลงอย่างรุนแรงและปิดต่ำที่สุดในรอบเกือบหนึ่งเดือน โดย ดัชนีหุ้นดาวโจนส์ ลดลง 144.33 จุด (1.39 เปอร์เซ็นต์) ปิดที่ 10,271.21 จุด แนสแดค ลดลง 36.75 จุด (1.66 เปอร์เซ็นต์) ปิดที่ 2,178.95 จุด เอสแอนด์พี ลดลง 18.53 จุด (1.69 เปอร์เซ็นต์) ปิดที่ 1,075.63 จุด 
ด้าน ราคาน้ำมันร่วงลงเกือบ 1 ดอลลาร์ สัญญาล่วงหน้าน้ำมันดิบชนิดไลต์สวีตครูตของสหรัฐฯ งวดส่งมอบเดือนกันยายน ลดลง 99 เซ็นต์ ปิดที่ 74.43 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนตุลาคม ลดลง 1.17 ดอลลาร์ ปิดที่ 75.30 ดอลลาร์ต่อบาร์เรล